Vene Föderatsiooni peaminister Vladimir Putin ja Moskva kontrolli all oleva Tšetšeenia Vabariigi president Ramzan Kadõrov said koha  maailma 40 pressivaenlase seas.    Vastavat edetabelit koostab ja avaldab mittetulundusühing Reporterid Ilma Piirideta (Reporters sans frontières - RSF) ning see avaldatakse 3. mail, mil tähistatakse rahvusvahelist vaba pressi päeva.    Putinile pannakse süüks vaba ajakirjanduse lämmatamist ja selle abil inimestega manipuleerimist. Lisaks süüdistas RSF Vene peaministrit "täispuhutud rahvusliku uhkuse" kliima tekitamises ja dissidentide ning teisitimõtlejate tagakiusamises.    "Igaüks, kes seab tema poliitika küsimärgi alla satub surmavasse ohtu," kirjutas RSF kommentaariks Kadõrovi kohta. Seal juures tõid dokumendi autorid välja kahe tema suurima kriitiku - Natalja Estemirova ja Anna Politkovskaja saatuse.